**Vei plânge mult ori vei zâmbi?**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu

nu mă căiesc,

c-am adunat în suflet și noroi-

dar mă gândesc la tine.

Cu gheare de lumină

o dimineață-ți va ucide-odată visul,

că sufletul mi-așa curat,

cum gândul tău il vrea,

cum inima iubirii tale-l crede.

Vei plânge mult atunci ori vei ierta?

Vei plânge mult ori vei zâmbi

de razele acelei dimineți,

în care eu ți-oi zice fără umbră de căință:

"Nu știi, ca numa-n lacuri cu noroi în fund cresc nuferi?"